- ધર્મ કોઇ પણ હોય આસ્થા અને શ્રધ્ધા માનવીની મનોકામના પરીપૂર્ણ કરતી હોવાના અનેક કિસ્સા દરેક સંપ્રદાયમાં બનતા રહે છે. આવો જ એક બનાવ રૂપાલના વરદાયીની માતાના મંદિરે આજે જોવા મળ્યો હતો. પલ્લીની દર્શને આવેલા દંપતિનું બાઇક ચોરાઇ જતાં તેમણે અન્ન-જળનો ત્યાગ કરી માતાજીને આજીજી કરી કે જ્યાં સુધી બાઇક પાછુ નહીં આવે ત્યાં સુધી અમે પાછા જઇશુ નહીં. બે દિવસ બાદ બિનવારસી બાઇક ખેતરમાં રેઢુ પડેલુ મળી આવતાં દંપતિ આનંદ વિભોર થઇ ગયુ અને માતાજીનો પાડ માનવા મંદિરમાં પહોંચ્યુ હતું. ત્યાં રૂપાલ મંદિરના મેનેજરે પારણા કરાવ્યા હતાં.